钦定古今图书集成/理学汇编/学行典/第198卷 > 吴沧
## 钦定古今图书集成/理学汇编/学行典/第198卷 > 吴沧

按《东阳县志》：“吴沧，幼失父，其母陈甘贫抚沧。比长，竭
力事母。母没，庐墓三年。又以早孤，不得庐父墓，复补
三年。嘉靖初，北上乞表母节，行至扬子江，值飓风大
作，舟欲覆，沧泣曰：‘吾死不足惜，吾母之节泯矣’。叩头
吁天，风稍息，忽有一大舟乘风来，迩沧舟，系其尾，得免。及疏上，朝廷鉴其恳切，赐表其母。后士民复以沧”
行举呈当道，奏闻，旌表焉。